CELEX: 62021TN0410
Language: et
Date: 2021-07-08 00:00:00
Title: Kohtuasi T-410/21: 8. juulil 2021 esitatud hagi – Ferriera Valsabbia ja Valsabbia Investimenti versus komisjon

25.10.2021   
            
            
               ET
            
            
               Euroopa Liidu Teataja
            
            
               C 431/39
            
         
      8. juulil 2021 esitatud hagi – Ferriera Valsabbia ja Valsabbia Investimenti versus komisjon
      (Kohtuasi T-410/21)
      (2021/C 431/47)
      Kohtumenetluse keel: itaalia
      
         Pooled
      
      
         Hagejad: Ferriera Valsabbia SpA (Odolo, Itaalia), Valsabbia Investimenti SpA (Odolo) (esindajad: advokaadid D. Fosselard, D. Slater ja G. Carnazza)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  i) mõista Euroopa Liidult, keda esindab komisjon, välja viivis summalt 10 250 000 eurot Euroopa Keskpanga (EKP) põhirefinantseerimisoperatsioonide intressimäära alusel, mis kehtib maksetähtpäeva kuu esimesel kuupäeval, ja millele lisandub 3,5 protsendipunkti, ajavahemiku eest 9. märtsist 2010 kuni 14. novembrini 2017, lahutades juba hagejatele makstud intressi 372 812,31 eurot, ehk kokku summa 3 174 389,74 eurot, või teise võimalusena mõista välja viivis arvutatuna määra alusel, mida Üldkohus peab sobivaks;
               
            
                  —
               
               
                  ii) mõista välja liidult, keda esindab komisjon, viivis punktis i nimetatud summalt ajavahemikult 14. novembrist 2017 kuni viivise tegeliku tasumiseni määra alusel, milleks on EKP põhirefinantseerimisoperatsioonidele kohaldatav intressimäär täitmise tähtpäeva kalendrikuu esimesel kuupäeval pluss 3,5 protsendipunkti, või teise võimalusena mõista välja viivis arvutatuna määra alusel, mida Üldkohus peab sobivaks;
               
            
                  —
               
               
                  iii) kui Üldkohus ei rahulda punktis ii esitatud nõuet, siis mõista välja liidult, keda esindab komisjon, viivis punktis i nimetatud summalt ajavahemikult 2. märtsist 2021 kuni viivise tegeliku tasumiseni määra alusel, milleks on EKP põhirefinantseerimisoperatsioonidele kohaldatav intressimäär täitmise tähtpäeva kalendrikuu esimesel päeval pluss 3,5 protsendipunkti, või teise võimalusena mõista välja viivis arvutatuna määra alusel, mida Üldkohus peab sobivaks;
               
            
                  —
               
               
                  iv) lisaks või teise võimalusena tühistada komisjoni 30. aprilli 2021. aasta teatis viitenumbriga Ares(2021) 2904093;
               
            
                  —
               
               
                  v) mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide puudutab nõuet hüvitada kahju, mis on tekkinud seetõttu, et komisjon kohaldas vääralt 21. septembri 2017. aasta kohtuotsust Ferriera Valsabbia jt vs. komisjon (C-86/15 P ja C-87/15 P, EU:C:2017:717), rikkudes ELTL artikli 266 lõiget 1 ja Euroopa Liidu põhiõiguste harta artikli 41 lõiget 3.
                  Hagejad väidavad, et komisjon ei maksnud kogu viivist trahvilt, mille ta pidi selle kohtuotsuse alusel tagasi maksma.
               
            
                  2.
               
               
                  Teine väide puudutab tühistamisnõuet, mis tuleneb ELTL artiklite 266 ja 296 rikkumisest ja väärast kohaldamisest. Samuti on rikutud ja vääralt kohaldatud Euroopa Liidu Kohtu põhikirja artiklit 46. Komisjon on jätnud oma 30. aprilli 2021. aasta kirja põhjendamata. Toime on pandud õigusnormi rikkumine ja tehtud ilmne hindamisviga.
                  Hagejad väidavad, et kirjas, milles komisjon keeldub hagejatele viivise maksmisest, puudub kohane põhjendus ja selles on rikutud nõuete aegumise valdkonna põhimõtteid.
               
            
                  3.
               
               
                  Kolmas väide puudutab tühistamisnõuet ning selle kohaselt on rikutud ja vääralt kohaldatud ELTL artiklit 266 ja delegeeritud määrust (EL) nr 1268/2012 (1).
                  Hagejad väidavad, et delegeeritud määruse (EÜ, Euratom) nr 2342/2002 (2) artikli 85a lõige 2, millele komisjon viitab oma 30. aprilli 2021. aasta kirjas, ei olnud enam trahvi tagasimaksmise ajal jõus ega seega ka kohaldatav.
               
            
         (1)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju 2012, L 362, lk 1).
      
         (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT 2002, L 357, lk 1; ELT eriväljaanne 01/04, lk 145).